
Enigmele grele ale vieții lui Eminescu privesc, cronologic, următoarele 


l : 
probleme | ACTUALITATE 


1. Diploma de încheiere a studiilor la Liceul din Cernăuţi şi înscrierea la 


Dosar cu 
Universitatea din Berlin, unde a studiat filosofia din 1872 până în 1875, când prejudici 
ridică Matrikolbuch (în ianuarie 1875). Publicarea în facsimil color a u P ra 

miliar 


documentului Matrikolbuch (care se află la Universitatea Humboldt din de euro: 


Berlin) rezolvă definitiv problema studiilor lui Eminescu. Așadar, Eminescu a 
studiat oficial, cu acte, filosofia la Universitatea din Berlin. In lada lui există şi 
semnăturile unor celebri profesori germani, cu care şi-a trecut examenele 


studențești (aceste documente se cunosc). 


Falsul lui Maiorescu privitor la diagnosticul de sifilis 
al lui Eminescu (l) 


2. Problema falsului executat de Maiorescu privitor la imaginarul sifilis al 
poetului rezolvă definitiv această problemă medicală. Maladia luetică nu 
există. Așadar, Leidersdorf nu a emis și nu a semnat un astfel de document. 
Scrisoarea lui Obersteiner către Maiorescu nu pronunță cuvântul „sifilis. 
Cred că publicarea în facsimil color a acestor două documente elimină 


definitiv diagnosticul acesta cumplit. 


3. Textul doctorului Al. Tălăşescu (publicat în Adevărul, Arad, 1912) 
lămurește în chip real ce s-a întâmplat cu fragmentul din creerul lui Eminescu 


depus la Institutul Babeș unde acest tânăr doctor Tălăşescu era preparator. 


4. După „Eclipsa“ de Viena (1883-1884) Eminescu traduce (parţial) 
Gramatica Sanscrită a lui Franz Bopp (cu cuvinte sanscrite scrise într-o 
superbă caligrafie devanagari) şi cuvinte din primele patru litere din 
Glossarium al aceluiaşi Bopp. Epoca este 1885, bibliotecar la Universitatea 


din lași. 


5. În 1888, aflat în Botoşani, Eminescu traduce piesa în versuri Lais, al lui 


Augier. 


Pentru Bopp şi Augier, putem aduce ca probă și forma scrisului superb 


eminescian, fără să mai punem două întrebări: 


1. Nebunii știu sanscrită? (vom publica în Arhiva Eminescu și cursul de 


sanscrită al lui Weber, audiat de Eminescu la Universitatea din Berlin) 


2. Nebunii traduc piese de teatru în versuri? (Maiorescu şi-a permis, cu 
impertinență, după moartea lui Eminescu, să facă unele corecturi cu 
creion albastru, corecturile lui şi versificările fiind absolut inferioare 


textului tradus de Eminescu). 


Reacţia lu 

În acest articol Creerii lui Eminescu dr. Al. Tălăşescu scrie în anul 1912 (în 
Arad, deci în Transilvania, nu în Regatul Român; dar Maiorescu trăia): „Nu 
ştiam nimic de moartea lui Eminescu. A doua zi ni se aduce la Institutul 
Babeş, unde eram preparator, într'un vas o bucată de creeri, mult să fi fost o 
pătrime, Par'ca-l văd şi azi înaintea ochilor mei, deşi sunt ani de atunci. O 
mână profană, brutală şi poate cu un instrument impropriu tăiasă o scobitură 
mare în creeri, cum ai tăia dintr'un măr stricat, pentru ca să pună în evidenţă 
partea acoperită de sânge, de răni provocate de aşchiile ţestei capului sdrobită 
de o mână criminală. Era o bucată de creer proaspăt maltratat în viaţă, ucis de 


o violență crudă şi mutilat după moarte.“ 


Aşadar, în vas se afla aproximativ o pătrime din creerul lui Eminescu, din 


zona occipitală. 


Să fi fost lovit în zona occipitală Eminescu în ultimele zile la institutul lui 


Şutzu? 


Tălăşescu spune că mâna profană şi brutală tăiase cu un instrument impropriu 
o scobitură mare în creieri „pentru ca să pună în evidenţă partea acoperită 
de sânge, de răni provocate de aşchiile ţestei capului sdrobită de o mână 


criminală.“ 
Aşadar, exista „o parte acoperită de sânge“. 


„Aşchiile ţestei capului sdrobită de o mână criminală“ ce pot să 


mărturisească astăzi? 

De asemenea: „ucis de o violenţă crudă şi mutilat după moarte“. 
A fost Eminescu „ucis de o violenţă crudă“? 

A fost Eminescu „mutilat după moarte“? 


Publicăm în întregime textul Creerii lui Eminescu de dr. Al. Tălăşescu (apărut 
în Adevărul, Arad, 1912, text care ne-a fost procurat de către scriitorul Florin 


Rotaru, director al Bibliotecii Metropolitane Bucureşti). 


Falsul lui Maiorescu privitor la diagnosticul de sifilis 
al lui Eminescu (Il) 


ruse în Uc 

CREERII LUI EMINESCU 


În schiţa lui Caragiale „În Nirvana” pe care “Românul” de la 13/26 Iunie c. a 
publicat-o din nou după 24 ani de la prima ei apariţiune, ingeniosul scrutător 
al sufletelor pătimaşe descrie cu pana sa măiastră împrejurările în cari 


descoperise primele licăriri geniale ale lui Eminescu. 
La moartea poetului, marele dramaturg îi făcea apoteoza adolescenţei sale! 


Nirvana!.., Caragiale într-adevăr credea în Nirvana lui Eminescu, căci 


sufletele mari nu cu! Inosc obstacole în căutarea semenilor lor dispăruţi până şi 


dincolo de stele. Astăzi însă, când însuşi Caragiale a plecat pe calea Nirvanei 
putea-va oare să regăsească în vecinica lui fericire acel cap de copil coborit 
din icoană? Ori va trebui să renege ce scrisese atunci cu toată credința 
sufletului său, exclamând: „Nu, nu, Eminescu nu se găseşte în Nirvana, 


sufletul lui cinstit şi schilodit e încă tot un suflet pribeag lipsit de fericire!? 


Nirvana este îndestularea perfectă a vieţii spirituale superioare, în aşa mod ca 
ea să poată trece în culmea fericirei direct la nemurire. S'a realizat oare 
aceasta binefacere superioară a lui Eminescu? Putut-a trece el oare în Nirvana 
fără să 1 se fi împlinit ceea ce dorea cu atâta ardoare în Variantele lui cari 


sunau ca un suprem cântec al lebedei: 
„Mai am un singur dor: 

In liniştea scrii 

Să mă lăsaţi .să mor 

La marginea Mării...” 

sau: 

„De-oi adormi curând 

În noaptea uitării, 


Să mă duceţi tăcând 


Marcel Cic 

Vin vești bune 

La marginea mării...” 
sau: 

„ȘI nime ‘n urma mea 
Nu-mi plângă la creştet. 
Frunzişului veşted 

Doar vântul glas să dea 
În liniştea serii, 

Să mă îngropaţi, pe când 
Trec stoluri sburâud, 

La marginea Mării.” 
sau: 

„Vor arde în preajma mea 
Luminele ‘n dealuri 
Izbind s'or frământa 
Eternele valuri. 

sau: 

Cum n'oi mai fi pribeag 
De-atunci înainte 

Mor troeni cu drag 
Aduceri aminte; 


Ce n'or şti că privesc 


români de la 
Parlamentul 
European 

O lume de patimi 


Pe când liane cresc 


Pe singurătate-mi..,” 


De ce n'au căutat oare amicii şi admiratorii lui Eminescu să îndeplinească 
acest testament care caracterizează aşa de mult sufletul sbuciumat al marelui 
poet? Unde şi-a exprimat Eminescu dorinţa să vieţuiască pe malul Dunării la 
Galaţi d. ex. Pentru ce în loc să aibă un sarcofag măreț ca al unui mare 
nemuritor al neamului românesc, şi pe sarcofag să zacă în eternă odihnă 
statuia lui dormindă, vecinic cugetătoare sub teiul sfânt, — el zace în cimiterul 
suprapopulat al Bucureştilor, în mijlocul acelora cari atât de mult îl mâhneau, 


între acei de cari aşa de mult fugea? 


Până ce trăia se putea feri de ei. Acum însă când l-au închis spre eternitate 
între patru scânduri, când nici nu mai poate să-şi manifesteze nemulțumirea, 
este silit să stea necontenit în vecinătatea şi în societatea lumei care i-a cauzat 


moartea prematură. 


N'ar fi oare cel mai sfânt act de pietate din parte-ne ca să îndeplinim dorința 
supremă, modesta cerința spre fericirea eternă, intrarea în Nirvana a sufletului 


îndurerat al poetului? 


Atunci sufetul lui n'ar mai fi pribeag, recunoştinţa lui va fi complectă. Va 


repeta mereu: 

„Cum noi mai fi pribeag 
De-atunci înainte 

Mor trecui cu drag 

» 


Aduceri aminte |... 


EI, nenorocitul poet al neamului românesc s’ar linişti sufleteşte şi cu dragoste 


ne va binecuvânta de acolo dintre stele unde îşi va lua loc d'asupra 


mormântului său. Realizând aceasta ultima lui dorinţă îl vom putea imagina şi 
noi pe Eminescu la Nirvana lui, în fericire vecinică cu figura blândă şi mereu 


meditatoare!... 


FOTOGRAFII CU 
CÂNTEC 


Bojdeuca lui 
Crenagă, o 
„butaforie de 
lux"? Dar să 
vedeți... 

Meditatoare? Peste putinţă! Lui Eminescu îi este închisa Nirvana! El n'a avut 
parte pe lume să treacă întreg de la viaţă la nemurire; corpul lui Eminescu 
după moarte, întocmai ca sufletul lui în viață, a fost mutilat în mod barbar: cu 
partea cea mai nobilă a fiinţei lui s'a petrecut cel mai sălbatec sacrilegu din 
lume. Trebuie să mărturisesc că o remuşcare crudă mă torturează de 24 ani 
pentru vina mea de a fi tăinuit ce nu-mi aparținea numai mie, ci era a 


întregului neam românesc. 


Eminescu murise subit, pe când nimeni nu se aştepta la un aşa deznodământ 
fatal, ireparabil. Cum şi de ce? Nimeni nu ştia afară de cei de la Casa de 
Sănătate a doctorului Şuţu, unde îşi lâncezea ultimele licăriri de viață cu 


spiritul rătăcit. 


În acelaşi timp duceam o viaţa retrasă de student într-un ungher ştiinţific al 
lumei celei mai realiste, lipsită de orice iluziune poetică. În fiecare zi rupeam 
fără milă petale din florile frumoase ale poeziei, cari îmi împodobiseră cu 
abundență zilele senine şi nouroase ale juneței mele. Ştiinţa anatomiei 
patologice şi a bacteriologiei adusă de curând la noi de profesorul Babeş ne 
entusiasma pentru cu totul altceva decât poezia. Ele deşteptau totuşi o stranie 
însuflețire pentru misteriile unei lumi necunoscute, pentru pătrunderea cu 
mintea, nu numai cu credinţa şi cu cugetul plin de speranţă în existenţa cea 


tainică de dincolo de mormânt într-un mod cu totul nou, înălțător. 


Nu ştiam nimic de moartea lui Eminescu. A doua zi ni se aduce la Institutul 
Babeş, unde eram preparator, într'un vas o bucată de creeri, mult să fi fost o 
pătrime, Par'ca-l văd şi azi înaintea ochilor mei, deşi sunt ani de atunci. O 
mână profană, brutală şi poate cu un instrument impropriu tăiasă o scobitură 
mare în creeri, cum ai tăia dintr'un măr stricat, pentru ca să pună în evidenţă 
partea acoperită de sânge, de răni provocate de aşchiile ţestei capului sdrobită 
de o mână criminală. Era o bucată de creer proaspăt maltratat în viaţă, ucis de 


o violenţă crudă şi mutilat după moarte. 


În primul minut m’a interesat numai partea lui anatomică si văzându-l aşa de 
neomenos secționat m'am grăbit a-l putea aduce in stare stabilă pentru ştiinţă. 
Este o regulă anatomică că organele patologice trebuesc aduse întregi la 
muzeu pentru a putea studia rapoartele între diferite părţi sănătoase şi bolnave 


ale organului respectiv, precum şi pentru estetica obiectului. 

ROMÂNIA CARE 
MERGE 


Aşadar era foarte legitimată indignarea mea de modul neştiințific şi neestetic 
cum ni se adusese acea parte de creer. În primul moment fără nici o 
formalitate iau încetinel acei creeri, îi spăl de sânge la robinetul de apă şi am 
grije ca fragmentele cari atârnau printre degetele mele să nu se rupă şi-l aşez 
cu precaţiune într-un vas de sticlă cu capac. În acel moment întreb omul care 
adusese piesa, dacă are vre-o adresă de la spital, ca de regulă. Mi-a răspuns că 
n'are nimic de la spital că el e la Dr.-ul Suţu şi-mi întinde un bilet. Mânile 
fiindu-mi ocupate îmi arunc ochii pe bucata de hârtie-din mâna omului şi 


cetesc numai trei cuvinte: „Creerul lui Eminescu”. 


Sunt douăzeci şi patru de ani de atunci, dar de aşi vieţui tot atâtea secole, n'aş 
putea uita impresiunea acelei clipe. Fulgerul care, vroind să dovedească 
micimea făpturilor omeneşti, trezeşte în altar şi prăbuşeşte domul gigant al 
artei omeneşti, pe care l-au înălţat spre închinare ştiinţei supraomeneşti, nu 
poate să aibă un efect mai sguduitor pentru acele pietre, cum a avut pentru 
toate celelalte măruntaelor mele din creştet până în picioare vederea acelor trei 
cuvinte pe când degetele mele se împăstau printre circonvoluţiunile celui mai 
preamărit creer al neamului românesc, pentru care ca din copilărie avusesem 


nu numai admiraţiune, ci un adevărat cult. 


In acea substanța nervoasa moartă parcă acumulase în viaţă atâta putere 


electrică în cât simțeam că mă frige la mână. 


Prima reflexiune ce mi-a trecut prin minte a fost o altă indignare sub motivul 
că nici un român n'ar fi comis asemenea sacrilegiu asupra celui care căzut 
victima cugetărilor sale adânci turnate în forma cea mai artistică, ce existase 
până atunci în limba româneasca, asupra celui care cu „Doina” lui deşteptase 
întreg neamul românesc “De la Nistru pîn’ la Tisa”. Entusiasmul şi indignarea 


mea era legitimă. 


Cât am stat privind fix acele moaşte până să mă trezesc din visările mele 
pentru a-mi îndeplini datoria momentului, nu mai știu. Ştiu c'a venit fostul 
meu coleg de laborator şi amic, Marinescu ilustrul nostru nevrolog de azi, care 
după primul resentiment de revoltă sufletească faţă de maltratarea creerului lui 
Eminescu, îmi atrase atențiunea admirând conformaţiunea extraordinară a 
circonvoluțiunilor lui voluminoase separate de şanţuri adânci, întocmai cum 
citează autorii de Anatomie despre creerii oamenilor geniali, cari au pus în 
coordinare directă lucrările lor neperitoare cu desvoltarea firească a creerilor 


lor. 


Prof. Babeş ne-a atras atenţiunea să fim discreţi asupra acestui caz. De altfel 
ori cât de revoltați să fi fost, eram studenţi cari ne ştim.. profesorii în special 
pe Dr.-ul Şuţu care era iubit de toţi elevii lui. Deci procedarea puţin ştiinţifică 
în tehnologia autopsiei pe atunci era o greşală mare numai în ochii noştri, 
elevii profesorului Babeş, iar atitudinea neomenească ce reeşia din faptul 
mutilării cadavrului — adecă exact zis, al creerului — ce nouă în acel moment ni 
s'a părut un sacrilegiu, poate colegilor noştri de la medicina, mai puţini 


idealişti cu noi, s'ar fi părut a fi o exagerare. 


Am îngropat deci în noi doi toate resentimentele pe cari le născuse în inimile 
noastre tinere profanarea moaştelor acestui martir al gândirei, al simțirei şi al 
idealului național românesc, care în realitate nu era decât o părticică de — 


țărână omenească, din acel: „Ci eu voi fi pământ!” 


Acest eveniment a fost pentru mine prea deprimant şi a dat naştere în sufletul 
meu unui alt sentiment de data aceasta mai egoist. Marinescu plecase în 
curând după aceea pentru un şir de ani de studii superioare la Paris şi în alte 
părți, iar eu am rămas singur tăinuitorul creerului lui Eminescu în colecțiunea, 


azi muzeul de anatomie patologică al Institului. 


Cine ştie ce este un muzeu anatomo-patologic, acea colecțiune de 
monstruosități și de rarităţi patologice, mă va înţelege cum prin o ironie a 
sorții ajunsese o părticică inocentă şi martiră din Eminescu şi în această 
societate oribilă. Am izolat-o într-un borcan de sticlă cu spirt ascuns într'un 
colţ al unii dulap în dosul altor borcane mai mari, fără nici o inscripție. N'am 


pus inscripțiune ca să nu fiu nevoit a da explicaţii. Astfel trecu un an. 


Acest secret m'a făcut egoist şi chiar vinovat de a considera aproape ca 
proprietate particulară ceeace nu era nici a națiunei ci numai şi numai a 
sărmanului corp îngropat în altă parte între alți monştrii; aveam însă cugetul 


curat ca la o ocaziune mai mare să scot la iveală această moaşte. 


Intr'o vară deprimantă plecasem pentru o lună la Câmpulung să-mi mai 
odihnesc sufletul şi în acelaş timp să mă îndeletnicesc cu hypnotismul la ce 
mă invitaseră o pereche de ochii căprui mari, visători; la multe nopțile sunt 


mai răcoroase şi visurile se confundă cu realitatea. 


După o lună de asemenea visuri m'am reîntors iarăşi între borcanele cu organe 


în spirt şi între produsele păcatelor omeneşti. Primul lucru a fost să-l revăd pe 


Eminescu al meu. Rămăsei ca împietrit: borcanul dispăruse. Servitorul vechiu 
care ştia că eu ţin ca la ochii din cap la acel borcănaş se îmbolnăvise de 
plearesie şi era la spital, unde a şi murit, cel nou mi-a spus că un domn student 
a umblat la acel creer și nu l-a acoperit bine iar spirtul evaporându-se, s'a 
uscat. Atunci colegul meu de laborator care mă înlocuise, crezând că e o piesa 
anatomica banală şi care în asemenea stare nu mai poate fi utilizat pentru 


ştiinţă, la desfiinţat. 


O pocăință şi o remuşcare de douăzeci şi patru de ani m'am decis în fine să 
mărturisesc azi pentru ce bietul Eminescu n'a putut trece de-a-dreptul în 
Nirvana. Bucăţica de creeri condamnata de mine între monştrii muzeului îşi 
luase calea pribegiei eterne să se unească odată atom cu atom la restul 


creerului cu care în întregime să intre în Nirvana. 
Să-l ajutam spre aceasta restituire! 


Noi toţi cari l-am cunoscut, l-am cetit, l-am iubit, l-am admirat şi-l mai 
admirăm, fiecare să îndreptăm partea sufletului nostru, care a împrumutat ceva 
din geniul lui Emineseu, spre «sarcofagul lui pe care să-l aşezăm acolo unde a 
dorit poetul, ca acolo să-l regăsească şi partea pribeagă a sufletului ce 
reprezintă porțiunea mutilata a creerului său. Să complectăm de la noi ceiace 
soarta vitrega i-a răpit: să-i facem din sufletele noastre o „Nirvana națională” 
imortalizându-l într'un sarcofag de marmoră cu statuie ce zace dormind ca să 


se împlinească elegia vieţii lui cea de pe urmă: 
„Va geme de patemi 

Al mării aspru vânt 

Ci eu voi fi pământ 

În singurătate-mi”. 

Constanţa, 17 iulie 1912. 


Ce tratament criminal sau ucigător (cu ştiinţă sau neştiință) l-a distrus pe 
Eminescu în ultimul său an de viață dacă Interogatoriul la care este supus 


geniul care a avut suprema minte a românilor arată astfel? 


Eminescu dăduse mari probe că are mintea întreagă după 1884 (când se 


externează de la Ober-D&bling), traducând din Bopp şi din Augier. 


În dosarul 645/1568/1889, filele 7r-v, fost 10r-v, se află Interogatoriul din 13 
iunie 1889. 


Indrăznesc să spun că răspunsurile lui Eminescu sunt şi ironice şi poetice. lată 


acest tragic interogatoriu în facsimil color. 

(Va urma) 
Constantin Barbu 
© Abonează-te acum la canalul nostru de Telegram ; 
pentru a fi mereu la curent cu cele mai recente știri și informații de 


actualitate. Fii cu un pas înaintea tuturor, află primul despre evenimentele 
importante, analize și povești captivante. 


Recomanda K^ 5 f Y (D) G+ 


Constantin Barbu > 9 Articole 


Author 


| CULTURĂ 


ROY 
Un tânăr actor 


a fost ucis. 
Avea mâinile și 


Castelul Bânffy 
din Răscruci, 
terminat. Cum 


arată picioarele 

O 23 noiembrie 2023, legate 

19:13 & (I.R.) © 23 noiembrie 2023, 
17:00 &(I.R.) 


Etajul castelului 
cuprinde o 
bibliotecă/mediatecă, o 


„Departamentul de 
poliţie din Valle 

sală multifuncţională raportează că, datorită 
pentru activități informaţiilor furnizate în 


culturale, o sală de (..) 


[...] 


timp util de către 
cetățeni, în cadrul (...) 


[...] 


| ARTICOLE ASEMĂNĂTOARE 


è 
F 


Rona Hartner, 
ultimele 
mesaje postate: 
„TOt ce am e de 
la Dumnezeu” 


© 23 noiembrie 2023 & 
loana Radu 


Actrița și cântăreața 
Rona Hartner, care a 
murit joi la vârsta de 50 
de ani după ce s-a 
luptat cu cancerul, era 
un om foarte credincios 


[...] 


Editorialist francez O persoană cu Rusia recrutează 


- „În ce lume voi cetățenie română, femei! „Nu sunt 
traversa următorii printre ostaticii din făcute doar pentru 
treizeci de ani?” Gaza borș și copii” 

© 30 octombrie 2023 O 22 octombrie 2023 © 24 octombrie 2023 

B Actualitate, Extern B Actualitate B Actualitate, Extern 
Democraţiile noastre au Este vorba despre o Femeile din Rusia vor 
devenit neguvernabile, persoană care se afla participa la misiuni de 
în opinia sa. [...] iniţial pe lista celor luptă în războiul 


dispăruţi și despre care împotriva [...] 
autorităţile israeliene au 

acum informaţii că se 

află în Fâșia Gaza [...] 


« ANTERIOR URMĂTOR > 


Oul de Aur (35) Secţiile ATI, sufocate sub 
un nou record 


| 5 COMENTARII 


doru popescu spune: 


04 APR. 2021 LA 12:39 


Exceptional articol !!! 

DA !!! BINEINTELES !!! 

EMINESCU ... GENIUL ... dovedit de anatomia CREIERULUI sau ... a ajuns CU 
SIGURANTA ... acolo unde a fost HARAZIT locul sau ... in NIRVANA !!! 


doru popescu spune: 


04 APR. 2021 LA 12:42 


Exceptional articol !!! 

DA !!! BINEINTELES !!! 

EMINESCU ... GENIUL ... dovedit de anatomia CREIERULUI sau ... a ajuns CU 
SIGURANTA ... acolo unde a fost HARAZIT locul sau ... in NIRVANA !!! 


PS. Albert Einstein ... a avut un astfel de CREIER !!! 


maxtor spune: 


04 APR. 2021 LA 15:15 


dl. barbu:ce inseamna ca „era nihilist”? 


Kuku Bau spune: 


04 APR. 2021 LA 17:08 


Cred ca s-a depasit o limita a rabdarii, tot pisandu-l la nesfarsit pe Eminescu 
si „creierii” lui. 

A sosit momentul sa tragem cortina sau giulgiul peste amintirea marelui 
nostru poet sa sa-l lasam sa-si doarma somnul lin acolo unde este. 
Indiferent de ceea ce se spune si ceea ce se incearca a se infirma acum, ca a 
fost... ca n-a fost, Eminescu ramane geniul literaturii romane si formatorul 
limbii moderne romane in veacul vecilor. 


ileana spune: 


05 APR. 2021 LA 11:04 


Felicit Cotidianul si spatiul de Cultura ca il aduce in paginile sale pe 
dl.Constantin Barbu eminent om de cultura.In interviul din Cuvintul Libertatii 
din 22 februarie 201 7,spune „Eminescu este viu, extrem de viu fiindcă geniul 
său este unul historial, el ghicind „enigma vieţii”. N-am vrut să spun până 
acum, dar toţi cei nouă agenţi străini care au produs rapoarte împotriva lui 
Eminescu sunt evrei unguri și evrei austrieci.Toată povestea stupidă cu 
antisemitismul lui Eminescu aici trebuie căutată.De ce nimeni nu spune că 
Eminescu a studiat caldeana cu marele profesor Petermann? De ce uită 
detractorii lui Eminescu faptul că geniul nostru a avut la Viena și Berlin mari 
profesori evrei? Eu am publicat în Biblioteca Eminescuaproape toate cursurile 
pe care Eminescu le-a urmat la Viena și Berlin cu o seamă de celebri profesori 
de origine evreiască. Detractorii lui Eminescu uită lucrurile esenţiale fiindcă 
de fapt nu le știu. Adevărata cândire a lui Eminescu este în ontologia poetică 
din poemele și prozele sale.Mihai Eminescu de Nestor Heck - 1884De ce nu 
arată detractorii săi (niște analfabeți, în fond) paginile geniale din Luceafărul 
(Caballa Lucis), Sărmanul Dionis (maestrul Ruben este evreu), Memento mori 
(strălucitele versuri despre Israel)? În articolele politice Eminescu a scris 
despre câţiva escroci financiari, nu despre lisus Hristos și consubstanţiala 
evreitate. Voi publica o lucrare complicată și voi sta de vorbă cu adevărata 
elită evreiască, pentru a stinge această falsă problema. Înnebunirea și 
uciderea lui Mihai Eminescu am avut nevoie de peste 20 de volume de Codul 
invers, care se va sfârși pe la volumul 33."In ce priveste „Nirvana”,dlui 
Talasescu „Sufletul nemuritor, Spiritul Nemuritor al Marelui Nostru Poet 
reprezinta Nemurirea Sufletului si Spiritului Poporului Roman,Crestin- 
Ortodox „adusa de el la Judecata de APoi a lui Isus Christos. 


Comentariile sunt închise. 

Precizare: 

Ziarul Cotidianul își propune să găzduiască informaţii și puncte de vedere 
diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 
articolelor sau să se exprime doar pe seama aspectelor importante din viaţa 
lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spațiului afectat, 
redacţia va modera comentariile, renuntînd la cele pe care le consideră 
nepotrivite. 

